দীর্ঘ ৩৭ দিন পুলিশের চোখে ফাঁকি দিয়ে ফেরার ছিল হানিপ্রীত ইনসান। অবশেষে মঙ্গলবার, পুলিশের কাছে আত্মসমর্পণ করে ভণ্ডবাবা রাম রহিমের ‘পালিতা মেয়ে’ হানিপ্রীত। হানিপ্রীত ধরা পড়ার পরে এবার মুখ খুললেন তার মামা অশোক বব্বর।

এই বিষয়ে অন্যান্য খবর

আমার উপরে নজর ছিল বাবার, বাধা দেয় হানিপ্রীত। বিস্ফোরক দাবি রাখি সবন্তের


নিজের ডেরারই দুই সাধ্বীকে ধর্ষণ করার জন্য এখন শ্রীঘরে ভণ্ডবাবা রাম রহিম সিংহ। বাবা গ্রেফতার হওয়ার পর থেকেই মেয়ে ফেরার ছিল। মঙ্গলবার পুলিশের কাছে ধরা দেওয়ার পরেই, হানিপ্রীতের মামা এক হিন্দি সংবাদমাধ্যমের কাছে জানান যে, ‘‘যা হয় তা ভালর জন্যই হয়’’। 
অশোক বব্বর বলেন, ‘‘সকাল থেকেই টিভি চ্যানেলে হানিপ্রীত সম্পর্কে বিভিন্ন খবর আসছিল। তখন থেকেই বুঝতে পারছিলাম যে, খুব শীঘ্রই হানিপ্রীত হাইকোর্টে আত্মসমর্পণ করবে বা পুলিশের কাছে গ্রেফতার হবে। শেষ পর্যন্ত যা হয়েছে, ভাল হয়েছে। এবার সত্যিগুলো সামনে আসবে।’’ 
তিনি জানান যে, তিনি চাইছিলেন যাতে হানিপ্রীত আত্মসমর্পণ করুক। সংবাদমাধ্যম মারফত হানিপ্রীতকে আত্মসমর্পণ করারও পরামর্শ দেন অশোক বব্বর এবং হানিপ্রীতের খুড়তুতো ভাই বিজয় তনেজা।
প্রসঙ্গত, বিগত কয়েক বছর ধরে মামা এবং খুড়তুতো ভাইয়ের সঙ্গে কোনও যোগাযোগ ছিল না হানিপ্রীতের।